smcproject/ml-wiki-sentences huggingface dataset:
മലബാർ കലാപം ബ്രിട്ടീഷ് സർക്കാരിനെയും ബാധിച്ചിരുന്നു ആഗോള തലത്തിൽ ബ്രിട്ടീഷുകാർ നേരിട്ട കടുത്ത എതിർപ്പായിരുന്നു ഇത് ബ്രിട്ടീഷ് ഇന്ത്യ രൂപീകൃതമായതിനു ശേഷം ഇത്രയും വലിയൊരു പ്രതിസന്ധി നേരിടേണ്ടി വന്നിട്ടില്ല എന്നതിനാൽ ബ്രിട്ടീഷ് രാജ്ഞിയുടെ പ്രതേക ശ്രദ്ധ മലബാറിൽ പതിയുകയും വില്യം ലോഗൻ സമർപ്പിച്ച റിപ്പോർട്ട് പ്രാവർത്തികമാക്കി കുടിയാൻ നിയമങ്ങൾ പൊളിച്ചെഴുതാൻ ബ്രിട്ടീഷ് ഇന്ത്യ സർക്കാർ തയ്യാറാവുകയും ചെയ്തു ഏതാണ്ടിതേ സമയത്താണ് അനാചാരങ്ങൾക്കെതിരെ മുസ്ലിം സമുദായത്തിൽ നിന്ന് തന്നെ പരിഷ്കർത്താക്കൾ ഉയർന്നു വന്നതും.
യാഥാസ്ഥിതിക അനാചാരങ്ങൾക്കെതിരെ മത പ്രമാണങ്ങൾ വെച്ച് കൊണ്ട് തന്നെ പരിഷ്കർഥാക്കൾ പോരാട്ടം തുടങ്ങി.
പുരോഹിതരുടെയും സൂഫികളുടെയും അപ്രമാദിത്വത്തെ ചോദ്യം ചെയ്തു.
മതത്തിൽ അവർക്ക് പ്രത്യേക സ്ഥാനമില്ലെന്ന് തെളിവുകൾ വെച്ച് സമർത്ഥിച്ചു.
അതോടൊപ്പം സർക്കാരുമായി യോജിച്ചു വിദ്യാഭ്യാസപരമായി മാപ്പിളമാരെ ഉയർത്തി കൊണ്ട് വരാനും പരിഷ്കർത്താക്കൾ സന്നദ്ധമായി.
ആന്തരികമായും ബാഹ്യമായും വെല്ലുവിളികൾ നേരിടുവാൻ തുടങ്ങിയതോടെ പുരോഹിത മേലാളന്മാർ പരിഭ്രാന്തരായി.
തുടർന്ന് പാങ്ങിൽ അഹ്മദ് കുട്ടി മുസ്ലിയാർ , പുതിയാപ്പിള അബ്ദുറഹിമാൻ മുസ്ലിയാർ അടക്കമുള്ള യാഥാസ്തിഥിതിക പുരോഹിതരും സൂഫികളും പരിഷ്കർത്താക്കളെ മുഖ്യ ശത്രുവായി കാണുകയും അവർക്കെതിരെ സംഘടിക്കുകയും ഇത് സർക്കാരുമായി അനുരഞ്ജനത്തിലേക്കു അവരെ നയിക്കുകയും ചെയ്തു.
കുടിയാൻ നിയമനങ്ങളുടെ കാഠിന്യം കുറക്കുക, മാപ്പിളമാർക്കിടയിൽ ഭൗതിക വിദ്യാഭ്യാസം പ്രോത്സാഹിപ്പിക്കുക അതോടൊപ്പം പുരോഹിത സിദ്ധന്മാരുടെ സ്വാധീനവും അധികാരവും ഇല്ലായ്മ ചെയ്യുകയും ആചാര അനാചാരങ്ങളുടെ ബന്ധനങ്ങൾ അറുത്ത് മാറ്റുകയും ചെയ്യുക എന്നിവ സംയോജിപ്പിച്ചു പ്രാവർത്തികമാക്കിയതോടെ നൂറ്റാണ്ടുകളോളം ബ്രിട്ടീഷ് രാജിന് തലവേദന സൃഷ്ടിച്ച മലബാറിലെ ലഹളകൾക്കു പൂർണ്ണ വിരാമമായി.
ഇവ കാണുക ചേറൂർ വിപ്ലവം മലബാർ കലാപം മലബാറിലെ സിയാറത്ത് യാത്ര നിരോധനം പാണ്ടിക്കാട് യുദ്ധം
ഖാലിദ് മിശ്‌അൽ ഇംഗ്ലീഷ് വിലാസം https://ml.wikipedia.org/wiki/Khaled_Mashal
പലസ്തീൻ രാഷ്ട്രീയ-സായുധ സംഘടനയായ ഹമാസിന്റെ നേതാവും രാഷ്ട്രീയകാര്യ വിഭാഗം തലവനുമാണ് ഖാലിദ് അബ്ദുല്ലാ മിശ്അൽ .
ഇപ്പോൾ ഖത്തറിൽ താമസിക്കുന്നു.
പലസ്തീനിലെ റാമല്ലക്കടുത്ത് സൽവാദ് ഖദാ ഗ്രാമത്തിൽ 1956 ൽ ജനനം.
പ്രൈമറി വിദ്യഭ്യാസം നേടിയത് സ്വന്തം ഗ്രാമത്തിൽ നിന്നു തന്നെ.
1967ൽ കുടുംബത്തോടൊപ്പം കുവൈത്തിലേക്ക് പലായനം ചെയ്തു.
അപ്പർ പ്രൈമറി, സെക്കണ്ടറി വിദ്യഭ്യാസം കുവൈത്തിൽ നിന്ന്.
അവിടെ വെച്ച് മുസ്ലിം ബ്രദർഹുഡിൽ ചേർന്ന് രാഷ്ട്രീയപ്രവർത്തനത്തിന്‌ തുടക്കം കുറിച്ചു.
അതിനിടെ കുവൈത്ത് യൂനിവേഴ്സിറ്റിയിൽ നിന്നും ഭൗതികശാസ്ത്രത്തിൽ ബിരുദം നേടി പുറത്ത് വന്നു.
തുടർന്ന് ഒരു ഭൗതികശാസ്ത്ര അദ്ധ്യാപകനായി ഔദ്യോഗികജീവിതമാരംഭിച്ചു.1980ൽ വിവാഹം കഴിച്ചു.
70കളിലെ അറബ് കാമ്പസുകളിലെ രാഷ്ട്രീയ സാഹചര്യം ഖാലിദ് മിശ്‌അലിന്റെ വ്യക്തിത്വം രൂപപ്പെടുത്തുന്നതിൽ കാര്യമായ പങ്കു വഹിച്ചു.
വിദ്യാർത്ഥി ആക്റ്റിവിസം ജ്വലിച്ചു നിന്നിരുന്ന കുവൈത്ത് യൂനിവേഴ്സിറ്റിയിലെ പഠനകാലമാണ്‌ അദ്ദേഹത്തിലെ രാഷ്ട്രീയ പ്രത്യയശാസ്ത്ര ചായ്‌വുകൾക്ക് വ്യക്തത വരുത്തിയത്.
അക്കാലത്ത് യൂനിവേഴ്സിറ്റിയിലെ ഇസ്ലാമിക ചേരിയെ നയിച്ചത് മിശ്‌അൽ ആയിരുന്നു.
ഇറാഖിന്റെ കുവൈത്ത് അധിനിവേശത്തോടെ കുവൈത്ത് വിട്ട മിശ്‌അൽ ജോർദാനിലെത്തി ഹമാസുമായി ബന്ധപ്പെട്ട പ്രവർത്തനങ്ങളിലേർപ്പെട്ടു.
രൂപവത്കരണം തൊട്ടേ ഹമാസ് പോളിറ്റ് ബ്യൂറോയിൽ അംഗമായിരുന്ന മിശ്‌അൽ 1996ൽ അതിന്റെ ചെയർമാൻ ആയി തെരെഞ്ഞെടുക്കപ്പെട്ടു.
1997 സെപ്റ്റംബർ 25ന്‌ ഇസ്രയേൽ പ്രധാനമന്ത്രിയായിരുന്ന ബിൻയാമീൻ നെതന്യാഹുവിന്റെ നേരിട്ടുള്ള നിർദ്ദേശപ്രകാരം ചാരസംഘടനയായ മൊസാദ് അദ്ദേഹത്തിനു നേരെ നടത്തിയ വധശ്രമം പരാജയപ്പെട്ടു.
ഇസ്രയേൽ നിയോഗിച്ച10 മൊസാദ് ചാരൻമാർ വ്യാജകനേഡിയൻ പാസ്‌പോർട്ടുമായി ജോർദാൻ അതിർത്തി കടക്കുകയും തലസ്ഥാന നഗരിയായ അമ്മാനിൽ വെച്ച് മിശ്‌അലിനെ വിഷം കൊടുത്ത് വധിക്കാൻ ശ്രമിക്കുകയുമാണുണ്ടായത്.
മിശ്‌അലിന്‌ വിഷബാധയേറ്റെങ്കിലും വധശ്രമം കണ്ടെത്തിയ ജോർദാൻ രഹസ്യാന്വേഷണ ഉദ്യോഗസ്ഥർ കുറ്റകൃത്യത്തിൽ പങ്കാളികളായ രണ്ട് മൊസാദ് ഏജൻറുമാരെ അറസ്റ്റ് ചെയ്തു.
ജോർദാനിലെ ഹുസൈൻ രാജാവ് നൈതന്യാഹുവിനോട് വിഷമിറക്കുന്നതിനുള്ള പ്രതിമരുന്ന് ആവശ്യപ്പെട്ടെങ്കിലും തുടക്കത്തിൽ അനുകൂലമായല്ല ഇസ്രയേൽ പ്രതികരിച്ചത്.
എന്നാൽ സമ്മർദ്ദങ്ങൾക്കു വഴങ്ങി അവസാനം മിശ്‌അലിനേറ്റ വിഷത്തെ നിർവീര്യമാക്കുന്ന പ്രതിമരുന്ന് കൈമാറാൻ അവർ സമ്മതിച്ചു.
ഇസ്രയേൽ ജയിലിൽ ജീവപര്യന്തം തടവിന്‌ ശിക്ഷിക്കപ്പെട്ടിരുന്ന ഹമാസ് നേതാവ് ശൈഖ് അഹ്‌മദ് യാസീനെ മോചിപ്പിക്കാമെന്ന ധാരണയിൽ പിടികൂടപ്പെട്ട ചാരൻമാരെ കൈമാറാൻ ജോർദാനും ഇസ്രയേലും ധാരണയിലെത്തി.
സംഭവ വികാസങ്ങൾ അമേരിക്കൻ സമ്മർദ്ദങ്ങൾക്കു വഴങ്ങി 1999 ആഗസ്റ്റിൽ ജോർദാൻ അധികൃതർ ഖാലിദ് മിശ്‌അലിനെതിരെ അറസ്റ്റ് വാറണ്ട് പുറപ്പെടുവിച്ചു.
അന്നത്തെ അമേരിക്കൻ സ്റ്റേറ്റ് സെക്രട്ടറിയായിരുന്ന മെഡലൈൻ ആൾബ്രൈറ്റ് അമ്മാനിൽ സന്ദർശനത്തിനെത്തുന്നതോടെയാണ്‌ വാറണ്ട് പുറത്ത് വന്നത്.
2004 മാർച്ച് 23ന്‌ ഹമാസ് പ്രസിഡൻറായി മിശ്‌അൽ പ്രഖ്യാപിക്കപ്പെട്ടു.
ഹമാസ് സ്ഥപകനേതാവായിരുന്ന ശൈഖ് അഹ്‌മദ് യാസീൻ ഇസ്രയേൽ ബോംബിംഗിൽ വധിക്കപ്പെട്ടതിനെത്തുടർന്നാണ്‌ സംഘടനയിലെ രണ്ടാമനായിരുന്ന ഖാലിദ് മിശ്‌അൽ പ്രസ്ഥാനത്തിന്റെ പരമോന്നത നേതൃത്വത്തിലെത്തുന്നത് 2005 ൽ നടന്ന പാർലമെൻറ്‌ തെരെഞ്ഞെടുപ്പിൽ ഹമാസ് ഭൂരിപക്ഷം നേടിയതിനെത്തുടർന്ന് 2006 ജനുവരി 29 ന്‌ സിറിയൻ തലസ്ഥാനമായ ഡമസ്‌കസിൽ നിന്നും ഏറെ രാഷ്ട്രീയപ്രാധാന്യമുള്ള ഒരു പ്രസംഗം ഹമാസ് നേതാവ് നിർവ്വഹിച്ചു.
പ്രസംഗത്തിൽ ഹമാസ് സായുധപ്രതിരോധം തുടരുമെന്നും നിരായുധീകരണത്തിന്‌ വഴങ്ങുകയില്ലെന്നും അദ്ദേഹം പ്രഖ്യാപിച്ചു.
ഫലസ്തീൻ പോരാളി പ്രസ്ഥാനങ്ങളെ ഏകോപിപ്പിച്ച് ഐക്യ ദേശീയസൈന്യം രൂപവത്കരിക്കാൻ ഹമാസ് ഉദ്ദേശിക്കുന്നതായും അദ്ദേഹം പറഞ്ഞു.
2006 മാർച്ചിൽ റഷ്യൻ അധികൃതർ അദ്ദേഹത്തെ നയതന്ത്ര സംഭാഷണങ്ങൾക്കയി മോസ്കോയിലേക്ക് ക്ഷണിച്ചു.
ഇസ്രയേലിനെ അംഗീകരിക്കുക, സായുധപ്രതിരോധം ഉപേക്ഷിക്കുക തുടങ്ങിയ ആവശ്യങ്ങൾ റഷ്യ മുന്നോട്ട് വെച്ചെങ്കിലും ഹമാസ് നിരാകരിച്ചു.
പുറത്തേക്കുള്ള കണ്ണികൾ ഹമാസിന്റെ ഔദ്യോഗിക വെബ് സൈറ്റ് ഖാലിദ് മിശ്‌അലുമായി ബി.ബി.സി. അഭിമുഖം Hamas softens Israel stance in calls for Palestinian state Archived 2008-07-08 at the Wayback Machine .
The Real Significance of the Attempted Israeli Assassination of Khaled Meshal in Jordan in Washington Report on Middle East Affairs , January/February 1998, by Israel Shahak Hamas to end truce with Israel , BBC News , 9 December 2005 HARDtalk interview with Khaled Mashal broadcast by the BBC, 19 April 2004 Mashal proposes a new Palestinian army including the Hamas militia after the Palestinian election, 29 January 2006 BBC - Khaled Meshaal interview Monday, 19 April, 2004 BBC - Transcript: Khaled Meshaal interview, Wednesday, 8 February 2006 BBC - Profile: Khaled Meshaal of Hamas Wednesday, 8 February 2006 Khaled Meshaal: Our message to the Israelis is this: We do not fight you because you belong to a certain faith or culture.
BBC - Moscow urges Hamas to transform Friday, 3 March 2006 അവലംബം
അപ്പർമൂഴിയാർ സ്പിൽവേ ഡാം Moozhiyar  Dam Moozhiyar  Dam
കേരളത്തിലെ പത്തനംതിട്ട ജില്ലയിലെ സീതത്തോട് ഗ്രാമപഞ്ചായത്തിൽ ആങ്ങമൂഴിക്കു സമീപം  മൂഴിയാറിൽ റാന്നി വനമേഖലയിൽ പമ്പാനദിയുടെ പോഷകനദിയായ കക്കാട്ടാറിൽ ശബരിഗിരി പവർഹൗസിനു താഴെ  നിർമിച്ചിരിക്കുന്ന അണക്കെട്ടാണ് അപ്പർമൂഴിയാർ സ്പിൽവേ ഡാം കക്കാട് ജലവൈദ്യുതപദ്ധതി യുടെ ഭാഗമായി 1990 -ലാണ് ഇത് പണികഴിപ്പിക്കപ്പെട്ടത്.
ശബരിഗിരി പവർ  ഹൗസിൽ നിന്ന് പുറത്തേക്കു വിടുന്ന വെള്ളവും കക്കാട്ടാറിലെ വെള്ളവും ഇവിടെ  അണകെട്ടി കക്കാട് പവർ ഹൗസിൽ എത്തിക്കുന്നു റാന്നി - ആങ്ങമൂഴി - മൂഴിയാർ - വണ്ടിപ്പെരിയാർ റൂട്ടിൽ ആണ് അപ്പർമൂഴിയാർ സ്പിൽവേ ഡാം , അപ്പർ മൂഴിയാർ , കക്കി , ആനത്തോട് , പമ്പ, മീനാർ , കുള്ളാർ , ഗവി എന്നീ അണക്കെട്ടുകളും മൂഴിയാറിലെ ശബരിഗിരി പവർ ഹൗസും സ്ഥിതി ചെയ്യുന്നത്.
അമൃതേശ്വര ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Amrutesvara_Temple
കർണാടകയിലെ ചിക്കമഗളൂർ ജില്ലയിലെ അമൃതപുരിയിൽ സ്ഥിതിചെയ്യുന്ന അമ്പലമാണ് അമൃതേശ്വര ടെമ്പിൾ ( കന്നഡ : ಅಮೃತೇಶ್ವರ ದೇವಸ್ಥಾನ ).
ചിക്മഗലൂർ ടൌണിൽ നിന്നും 67 കി.
അകെലെയാണ്.
ഈ അമ്പലം 1196-ൽ ഹൊയ്സാല രാജാവ് വീരബല്ലാല രണ്ടാമൻ  പണിതതായാണ് കരുതുന്നത്.
ഹൊയ്സാലയിലെ ശില്പികളുടെ കരവിരുത്തിൻറെ  ഉത്തമോദാഹരണമാണ് അമൃതേശ്വര ടെമ്പിൾ.
ദേശീയപാത 206ൽ, ഹാസനിൽ നിന്ന് 110 കിലോമീറ്ററും ഷിമോഗയിൽ നിന്ന് 50 കിലോമീറ്ററും അകലെയായി സ്ഥിതി ചെയ്യുന്ന പ്രദേശം അമൃതേശ്വര ക്ഷേത്രം സ്ഥിതിചെയ്യുന്നതിന്റെ പേരിൽ അറിയപ്പെടുന്നു.
1196 CE-ൽ ഹൊയ്‌സാല രാജാവായിരുന്ന വീര ബല്ലാല രണ്ടാമന്റെ കീഴിൽ അമൃതേശ്വര ദണ്ഡനായക ("സേനാനായകൻ") ആണ് ഈ ക്ഷേത്രം നിർമ്മിച്ചത്.
അവലംബം പുറത്തേക്കുള്ള കണ്ണികൾ Architectural marvel Amrutesvara Temple, Amruthapura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബടൂമി ഇംഗ്ലീഷ് വിലാസം https://ml.wikipedia.org/wiki/Batumi
ജോർജ്ജിയയിലെ ഏറ്റവും വലിയ രണ്ടാമത്തെ നഗരമാണ് ബടൂമി(ബറ്റൂമി)- Batumi (Georgian: ბათუმი [bɑtʰumi]) ജോർജ്ജിയയുടെ തെകരത്താണ് ഈ നഗരം സ്ഥിതിചെയ്യുന്നത്.
ലെസ്സർ കോക്കസസ് പർവ്വത നിരയുടെ താഴ്‌വരയിലുള്ള കുന്നിന്റെ സമീപത്തുള്ള മിതോഷ്ണ മേഖലാ പ്രദേശത്താണ് ഈ നഗരം.
ബറ്റൂമി അതിന്റെ വ്യത്യസ്തമായ കാലാവസ്ഥ കാരണം ഏറെ തിരക്കേറിയ പ്രസിദ്ധമായ ഒരു വിനോദ സഞ്ചാര കേന്ദ്രമാണ്.
ഇളം ചൂടുള്ള സമയത്താണ് ഇവിടത്തെ തീര പ്രദേശങ്ങളിൽ ഏറെ ജനത്തിരക്ക് അനുഭവപ്പെടുന്നത്.
ശൈത്യകാലത്ത് ഈ പ്രദേശം പൂർണമായും മഞ്ഞിൽ പൊതിഞ്ഞ അവസ്ഥയിലായിരിക്കും.
ബടൂമിയിലെ സമ്പദ്ഘടനയുടെ മുഖ്യപങ്കും ടൂറിസവും ചൂതാട്ടവുമാണ് .
എന്നാൽ ഈ പട്ടണം പ്രധാന തുറമുഖ നഗരം കൂടിയാണ്.
കപ്പൽ നിർമ്മാണം, ഭക്ഷ്യ സംസ്‌കരണം എന്നീ വ്യവസായങ്ങളും ഇവിടെയുണ്ട്.
2010 മുതൽ, ബടൂമിയിൽ ആധുനിക രീതിയിലുള്ള വൻ കെട്ടിടങ്ങൾ നിർമ്മിച്ചു.
അതുപോലെ, 19ആം നൂറ്റാണ്ടിലെ പഴയ പട്ടണത്തിലെ വൻ സൗധങ്ങൾ പുനസ്ഥാപിക്കുകയും ചെയ്തു.
കോൾശിസ് സാമ്രാജ്യ കാലത്ത് ബത്തൂസ് - ബാത്തിസ് (Bathus / Bathys) എന്ന പേരിലായിരുന്നു ഈ പ്രദേശം അറിയപ്പെട്ടിരുന്നത്.
പുരാതന ഗ്രീക്ക് കോളനിയുടെ ഭാഗമായിരുന്നു ഈ പ്രദേശം.
പുരാതന ഗ്രീക്ക് പദമായ βαθύς λιμεν bathus limen / βαθύς λιμήν bathys limin ൽ നിന്നാണ് ഇത് ഉത്ഭവിച്ചത്.
("deep harbor" )ആഴമുള്ള തുറമുഖം എന്നാണ് ഈ പദത്തിന്റെ അർത്ഥം.
ഏഡി 117 മുതൽ 138 വരെ റോമാചക്രവർത്തിയായിരുന്ന ഹാഡ്രിയൻ ഭരണ കാലത്ത് സുരക്ഷിതമായ ഒരു റോമൻ തുറമുഖമായിരുന്നു ഈ പ്രദേശം.
പത്താം നൂറ്റാണ്ടോട് അടുത്ത സമയത്താണ് ഈ പ്രദേശം ജോർജ്ജിയ കിങ്ഡത്തിന്റെ ഭാഗമാകുന്നത്.
ബടൂമി തുറമുഖം 1881 ചിത്രശാല ബടൂമി തെരുവ്‌ Batumi Neptun Square ബടൂമി ബീച്ച്‌ Batumi Mosque അവലംബം
പൊതുജനം കാർത്തികേയൻ
ഒരു പെൺകുട്ടിയുടെ ഡയറി ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=ഒരു പെൺകുട്ടിയുടെ ഡയറി|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/ഒരു പെൺകുട്ടിയുടെ ഡയറി}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=ഒരു പെൺകുട്ടിയുടെ ഡയറി}} --~~~~ എന്ന് ചേർക്കുക.
രണ്ടാം ലോകമഹായുദ്ധസമയത്ത് നാസികളിൽ നിന്ന് ഒളിച്ചിരിക്കുന്ന പതിമൂന്ന് വയസ്സുള്ള ഒരു ജൂത പെൺകുട്ടിയുടെ ലളിതവും ഹൃദയസ്പർശിയായതുമായ വിവരണമാണ് ഒരു പെൺകുട്ടിയുടെ ഡയറി( ദി ഡയറി ഓഫ് എ യംഗ് ഗേൾ).
ഡയറിസ്റ്റായ ആൻ ഫ്രാങ്ക് കൗമാരത്തിൻ്റെ പടിവാതിൽക്കൽ എത്തിയപ്പോൾ അവളുടെ കുടുംബം ജർമ്മനിയിൽ നിന്ന് പലായനം ചെയ്ത് നെതർലാൻഡിൽ അഭയം പ്രാപിക്കേണ്ടി വന്നു.
പിടിക്കപ്പെടുകയും തടങ്കൽപ്പാളയത്തിലേക്ക് അയക്കപ്പെടുകയും ചെയ്യുന്നതിനുമുമ്പ് ഫ്രാങ്കുകൾ രണ്ട് വർഷത്തോളം തട്ടിൽ ഒതുങ്ങി ജീവിക്കാൻ നിർബന്ധിതരായി.
നാസി അധിനിവേശത്തിൻ കീഴിലുള്ള ജൂതൻ്റെ ഭീകരത തൻ്റെ ദൈനംദിന ജീവിതത്തിൻ്റെ റെക്കോർഡിംഗിലൂടെ പകർത്താൻ ആനിക്ക് കഴിയുന്നു.
ഉജ്ജ്വലവും ചിന്തനീയവും ചലിക്കുന്നതുമായ വാക്കുകൾ, കണ്ടെത്തലിൻ്റെയും തുടർന്നുള്ള അറസ്റ്റിൻ്റെയോ മരണത്തിൻ്റെയോ നിരന്തരമായ ഭീഷണിയിൽ പരിമിതമായ ഇടം പങ്കിടുന്ന കുടുംബാംഗങ്ങൾ തമ്മിലുള്ള പട്ടിണി, ബുദ്ധിമുട്ടുകൾ, വഷളായ ബന്ധങ്ങൾ എന്നിവ വിവരിക്കുന്നു.
ചരിത്രത്തിലേക്കുള്ള ഒരു സുപ്രധാന സംഭാവന, സ്വേച്ഛാധിപത്യത്തിൻ കീഴിലുള്ള ജീവിതത്തെക്കുറിച്ചുള്ള ഈ സത്യസന്ധമായ വിവരണം കാലത്തും ലോകമെമ്പാടും ഇന്നും പ്രതിധ്വനിക്കുന്നു.
അരാജകത്വത്തിനും അനിശ്ചിതത്വത്തിനും ഇടയിൽ പോസിറ്റീവും പ്രതീക്ഷയും നിലനിർത്താനുള്ള മനുഷ്യൻ്റെ ആത്മാവിൻ്റെ കഴിവിൻ്റെ സാക്ഷ്യമാണ് ആനിൻ്റെ എഴുത്ത്.
അവളുടെ ഡയറി എഴുതുന്നു
1942 ജൂണിൽ, പതിമൂന്ന് വയസ്സ് തികയുമ്പോൾ, നാസിയിലെ യഹൂദരുടെ പീഡനത്തിൽ നിന്ന് രക്ഷപ്പെടാൻ, 263 പ്രിൻസെൻഗ്രാച്ചിലെ തൻ്റെ പിതാവ് ഓട്ടോയുടെ ബിസിനസ്സ് ഓഫീസിന് പിന്നിലെ അനെക്സിൽ അവളുടെ കുടുംബം ഒളിവിൽ പോകുന്നതിന് ഏതാനും ആഴ്ചകൾക്ക് മുമ്പ് ആനി തൻ്റെ ഡയറി ആരംഭിച്ചു.
- ആംസ്റ്റർഡാം പിടിച്ചടക്കി.
മാതാപിതാക്കൾ, സഹോദരി, മറ്റ് നാല് ജൂതന്മാർ എന്നിവരോടൊപ്പം ഒളിവിൽ കഴിയുമ്പോഴും തുടർന്നുള്ള രണ്ട് വർഷങ്ങളിലും അവൾ ഡയറി സൂക്ഷിക്കുന്നത് തുടർന്നു.
നാസി അധിനിവേശം രേഖപ്പെടുത്താൻ നെതർലാൻഡിലെ ആളുകളോട് പ്രവാസത്തിലുള്ള ഡച്ച് ഗവൺമെൻ്റിൻ്റെ അഭ്യർത്ഥനയോട് പ്രതികരിച്ച്, 1944 ലെ വസന്തകാലത്ത് ആൻ തൻ്റെ ഡയറി തിരുത്തിയെഴുതാൻ തുടങ്ങി.
പ്രസിദ്ധീകരണത്തിനുള്ള ഒരു കൃതിയായി അതിനെ സങ്കൽപ്പിച്ച്, അവൾ തൻ്റെ യഥാർത്ഥ എൻട്രികളെ ഒരുതരം എപ്പിസ്റ്റോളിക് നോവലാക്കി മാറ്റി.
1944 ഓഗസ്റ്റ് 4-ന് SD ( Sicherheitsdienst ) അവർ ഒളിച്ചിരിക്കുന്ന മറ്റ് ജൂതന്മാരോടൊപ്പം അറസ്റ്റിലാകുന്ന സമയത്ത് ആനിൻ്റെ പുനർനിർമ്മിച്ച ഡയറി അപൂർണ്ണമായിരുന്നു .
ഓട്ടോയ്ക്ക് ആനിൻ്റെ ഡയറി ലഭിച്ചു
അധികം താമസിയാതെ, ആനിനെയും മറ്റുള്ളവരെയും മറയ്ക്കാൻ സഹായിച്ച രണ്ടുപേരായ മൈപ് ഗീസും ബെപ് വോസ്‌കുയിജലും അവളുടെ ഡയറിയും നോട്ട്ബുക്കുകളും മറ്റ് പേപ്പറുകളും അനെക്സിൽ നിന്ന് കണ്ടെത്തി.
അടുത്ത വർഷം, യുദ്ധസമയത്ത് അവൾ മരിച്ചുവെന്ന് ഉറപ്പായതിന് ശേഷം, ഹോളോകോസ്റ്റിനെ അതിജീവിച്ച അവളുടെ അടുത്ത കുടുംബത്തിലെ ഏക അംഗമായ ആനിയുടെ എല്ലാ രചനകളും മിപ് അവളുടെ പിതാവിന് നൽകി.
ഓട്ടോ ഫ്രാങ്ക് തൻ്റെ ഇളയ മകളുടെ എഴുത്ത് അഗാധമായി ചലിക്കുന്നതും ശ്രദ്ധേയമായ ഉൾക്കാഴ്ചയുള്ളതുമാണെന്ന് കണ്ടെത്തി, താമസിയാതെ അദ്ദേഹം അവളുടെ ഡയറിയിൽ നിന്നുള്ള ചില ഭാഗങ്ങൾ അമ്മയോടും കുറച്ച് അടുത്ത സുഹൃത്തുക്കളോടും പങ്കിട്ടു.
ഡയറി ഒരു പുസ്തകമായി പ്രസിദ്ധീകരിക്കാൻ പ്രേരിപ്പിച്ച ഓട്ടോ, ഡയറിയുടെ രണ്ട് പതിപ്പുകളിൽ നിന്നുള്ള പാഠത്തിൻ്റെ ഒരു പതിപ്പും കൂടാതെ ഒളിവിൽ കഴിയുമ്പോൾ ആൻ എഴുതിയ ചില ചെറുകഥകളും സമാഹരിച്ചു.
ഒരു പെൺകുട്ടിയുടെ ഡയറി ഹിറ്റാണ്
1947-ൽ 3,000 കോപ്പികളുടെ പതിപ്പിലാണ് ഹെറ്റ് അച്ചെർഹൂയിസ് ( അനെക്സ് , ആനിയുടെ പുസ്തകത്തിന് നിർദ്ദേശിച്ച തലക്കെട്ട്) ആദ്യമായി പുറത്തിറക്കിയത്.
1950-ൽ ഫ്രഞ്ച്, ജർമ്മൻ ഭാഷകളിലും 1952-ൽ ഇംഗ്ലീഷിലും തുടങ്ങി അധികം താമസിയാതെ, ഡച്ചിൽ നിന്ന് കൂടുതൽ വായിക്കപ്പെട്ട ഭാഷകളിലേക്ക് ഡയറി വിവർത്തനം ചെയ്യപ്പെട്ടു.
ഏതാനും വർഷങ്ങൾക്കുള്ളിൽ, ആനിൻ്റെ ഡയറിയുടെ ഒരു നാടകവൽക്കരണം ബ്രോഡ്‌വേയിൽ അരങ്ങേറി, തുടർന്ന് അന്താരാഷ്ട്രതലത്തിൽ അവതരിപ്പിക്കുകയും ഹോളിവുഡിൽ ചിത്രീകരിക്കുകയും ചെയ്തു.
263 പ്രിൻസെൻഗ്രാച്ചിലെ ഫ്രാങ്ക്സിൻ്റെ മുൻ ഒളിത്താവളം 1960-ൽ ഒരു ഔദ്യോഗിക മ്യൂസിയമായി-ആൻ ഫ്രാങ്ക് ഹൗസ്-ആയി.
അപ്പോഴേക്കും, ആനിൻ്റെ ജീവിതകഥ ലോകമെമ്പാടും പരക്കെ പരിചിതമായിത്തീർന്നു, നാസി പീഡനത്തിൻ്റെ ഏറ്റവും അറിയപ്പെടുന്ന ഇരയായി അവളെ സ്ഥാപിക്കുകയും ചെയ്തു.
ഓട്ടോയും ആനിൻ്റെ ഓർമ്മയും
ആനിൻ്റെ ഡയറിയുടെ സൂക്ഷിപ്പുകാരനെന്ന നിലയിൽ ഓട്ടോ ഫ്രാങ്കിൻ്റെ പങ്ക് നിർണായകമായിരുന്നു.
ഒരു വശത്ത്, ഡയറിയുടെ വിവർത്തനങ്ങളിലൂടെയും (1970-ഓടെ മുപ്പതിലധികം ഭാഷകളിലേക്ക്) അതിൻ്റെ നാടകീകരണത്തിലൂടെയും അദ്ദേഹം തൻ്റെ മകളുടെ ജീവിതത്തിനും ജോലിക്കും വേണ്ടി സമർപ്പിച്ചു.
ഹോളോകോസ്റ്റിനുള്ള പ്രതികരണമെന്ന നിലയിൽ സാർവത്രിക മനുഷ്യാവകാശങ്ങൾക്കായി വാദിക്കുന്നതിനുള്ള പ്രതിബദ്ധതയാണ് അങ്ങനെ ചെയ്യുന്നതിനുള്ള അദ്ദേഹത്തിൻ്റെ ഉദ്ദേശ്യം.
അന്നും അവളുടെ പിതാവും യഹൂദനെ മനസ്സിലാക്കിയത് സാർവത്രികതയ്ക്ക് വിരോധമായല്ല, മറിച്ച് അതിൻ്റെ ആശ്ലേഷത്തിൽ തിരിച്ചറിഞ്ഞു എന്നാണ്.
അങ്ങനെ, ആൻ ഫ്രാങ്ക് ഹൗസ് ഹോളോകോസ്റ്റ് സ്മരണയുടെ ഒരു സ്ഥലമായും ഒരു വിദ്യാഭ്യാസ സ്ഥാപനമായും ഓട്ടോ വിഭാവനം ചെയ്തു, അവിടെ 'എല്ലാ രാജ്യങ്ങളിലെയും ചെറുപ്പക്കാർക്ക്... സമാധാനത്തിനായി പ്രവർത്തിക്കാനുള്ള വഴികൾ തേടാം.'
ഇത് ആൻ ഫ്രാങ്ക് ഹൗസിൽ ഒരു ഇൻ്റർനാഷണൽ യൂത്ത് സെൻ്റർ സ്ഥാപിക്കുന്നതിലേക്ക് നയിച്ചു, അത് വർഷങ്ങളോളം വാർഷിക 'യോഗങ്ങളും കോൺഫറൻസുകളും സംഘടിപ്പിച്ചു, അതിൽ വിവേചനം, ജനാധിപത്യം, ക്രോസ്-കൾച്ചറൽ ആശയവിനിമയം, മതം, അന്താരാഷ്ട്ര സഹകരണം എന്നിവയുടെ പ്രശ്‌നങ്ങൾ ചർച്ച ചെയ്യപ്പെടുന്നു.'
മറുവശത്ത്, ആനിൻ്റെ ജീവിതവും ജോലിയും എങ്ങനെ പൊതുസമൂഹത്തിൽ പ്രത്യക്ഷപ്പെടും എന്നതിനെക്കുറിച്ചുള്ള ഒരു അടുത്ത നിയന്ത്രണത്തിൽ ഓട്ടോ പ്രതിജ്ഞാബദ്ധനായിരുന്നു.
അദ്ദേഹത്തിൻ്റെ കീഴിൽ, ഡയറിയെ അടിസ്ഥാനമാക്കി ഒരു ലൈസൻസുള്ള നാടകം മാത്രമേ ഉണ്ടായിരുന്നുള്ളൂ, കൂടാതെ പുസ്തകങ്ങളിലോ നാടകങ്ങളിലോ സിനിമകളിലോ ആനിൻ്റെ രചനകൾ ഉദ്ധരിക്കാനുള്ള അനുമതി വളരെ പരിമിതമായ അടിസ്ഥാനത്തിലാണ് അനുവദിച്ചത്.
ആനിൻ്റെ സ്മരണയ്ക്കായി സമർപ്പിച്ചിരിക്കുന്ന സൈറ്റുകളോ സ്ഥാപനങ്ങളോ വളരെ കുറച്ച് മാത്രമേ അനുവദിച്ചിട്ടുള്ളൂ, കൂടാതെ ആൻ ഫ്രാങ്ക് മെമ്മോറബിലിയയും ഇല്ലായിരുന്നു.
ആനി നമുക്കെല്ലാവർക്കും അവകാശപ്പെട്ടതാണ്
തൻ്റെ മകളുടെ പാരമ്പര്യം സംരക്ഷിക്കുന്നതിനുള്ള ഓട്ടോയുടെ സമീപനം ഡയറിയുടെ നിരവധി വായനക്കാരുമായി പിരിമുറുക്കത്തിലാണെന്ന് തെളിഞ്ഞു, അവർ ആനിൻ്റെ എഴുത്തും അവളുടെ ജീവിതകഥയും അവരുടെ സ്വന്തം നിബന്ധനകളിൽ ഏർപ്പെട്ടിരുന്നു.
സാഹിത്യത്തെയും ചരിത്രത്തെയും കുറിച്ചുള്ള ക്ലാസുകളിൽ അധ്യാപകർ ഡയറി നിയോഗിക്കാൻ തുടങ്ങി, അതുവഴി പുസ്തകം വായിക്കുന്നത് വളരെ പരിചിതമായ കൗമാര ആചാരമായി സ്ഥാപിക്കാൻ സഹായിക്കുന്നു.
ഫിക്ഷൻ്റെയും കവിതയുടെയും രചയിതാക്കൾ ആനിൻ്റെ ആന്തരിക ജീവിതവുമായി സാങ്കൽപ്പികമായി ഇടപഴകുകയോ അല്ലെങ്കിൽ അവൾക്ക് ബദൽ ഫലങ്ങൾ നൽകുകയോ ചെയ്തിട്ടുണ്ട്.
അടുത്തിടെ, പ്രത്യേകിച്ച് 1980-ൽ ഓട്ടോ ഫ്രാങ്കിൻ്റെ മരണശേഷം, നൂറുകണക്കിന് പ്രകടന സൃഷ്ടികൾ-നാടകങ്ങൾ, ഫീച്ചർ ഫിലിമുകൾ, സംഗീത രചനകൾ, നൃത്തരൂപങ്ങൾ-ആനിയെ അവതരിപ്പിക്കാനും അവളുടെ പ്രവർത്തനം കേൾക്കാനും കാണാനും ഉള്ള ആഗ്രഹങ്ങൾ തിരിച്ചറിഞ്ഞു.
വിഷ്വൽ ആർട്ടിസ്റ്റുകൾ ആനിൻ്റെ പ്രതിച്ഛായയെ പര്യവേക്ഷണം ചെയ്യുന്നു അല്ലെങ്കിൽ ഒരു അഭിലാഷവും പ്രചോദനാത്മകവുമായ ഒരു കലാകാരിയായി അവളുമായി ബന്ധപ്പെട്ടിരിക്കുന്നു.
ആനിയുടെ പേരിലുള്ള പൂന്തോട്ടങ്ങൾ, പാർക്കുകൾ, സ്കൂളുകൾ എന്നിവയുടെ രൂപത്തിലുള്ള സ്മാരക ആദരാഞ്ജലികൾ അവർക്ക് ലോകമെമ്പാടുമുള്ള പൊതു സ്മരണയുടെ സൈറ്റുകൾ നൽകുന്നു.
മതപരമായ ഇടപഴകലുകൾ-ആവശ്യങ്ങളിൽ അവളുടെ സ്മരണയ്ക്ക് ആദരാഞ്ജലികൾ അർപ്പിക്കുകയോ അല്ലെങ്കിൽ ഒരു പെസഹാ സെഡറിൻ്റെ ആഘോഷത്തിൽ അവളുടെ വാക്കുകൾ ഉൾപ്പെടുത്തുകയോ ചെയ്യുക-ആനിയുടെ ജീവിതത്തെയും ജോലിയെയും വിശുദ്ധമായ ആചാരങ്ങളോടും ആത്മീയമായി അറിവുള്ള ധാർമ്മികതയോടും ബന്ധപ്പെടുത്തുന്നു.
വർഷങ്ങളായി എണ്ണത്തിലും വൈവിധ്യത്തിലും വളർന്നു കൊണ്ടിരിക്കുന്ന, ആനുമായുള്ള ഈ വ്യത്യസ്‌ത രൂപത്തിലുള്ള ബന്ധങ്ങൾ അതിൻ്റേതായ ഒരു ശ്രദ്ധേയമായ പ്രതിഭാസമാണ്.
ആനിയുടെ എഴുത്തിൻ്റെ അടുപ്പവും കലാവൈഭവവും കൊണ്ട് പ്രചോദിതരായ വ്യക്തികളുടെയോ അടിസ്ഥാന സമൂഹങ്ങളുടെയോ സൃഷ്ടിയാണ് ഇത്.
ശ്രീ ഗുരു രാം ദാസ് ജീ അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Amritsar_International_Airport
ഇന്ത്യയിലെ പഞ്ചാബിൽ അമൃതസർ പട്ടണത്തിൽ നിന്നും 11 കി.
മി ദൂരത്തിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളമാണ് അമൃതസർ അന്താരാഷ്ട്രവിമാനത്താ‍വളം ( IATA : ATQ , ICAO : VIAR ) എന്ന് പൊതുവെ അറിയപ്പെടുന്ന രാജ സാ‍ൻസി അന്താരാഷ്ട്രവിമാനത്താവളം അഥവ ഗുരു രാംദാസ് ജീ അന്താരാഷ്ട്രവിമാനത്താ‍വളം .
അമൃതസറിന്റെ സ്ഥാ‍പകനായ ഗുരുരാംദാസിന്റെ പേരിലാണ് ഇങ്ങനെ പേരിട്ടത്.
അമൃതസർ - അഞ്ചാല റോഡിൽ രാജ സാൻസി എന്ന ഗ്രാമത്തിലാണ് ഈ വിമാനത്താവളം സ്ഥിതി ചെയ്യുന്നത്.
പഞ്ചാബ് സംസ്ഥാനത്തെ ഒരു പ്രധാന വിമാനത്താവളമാണ് ഇത്.
ഇന്ത്യയിലെ അതിവേഗം വളരുന്ന ഒരു വിമാനത്താണവളം ആണ് ഇത് .
ഇന്ത്യയിലെ ഏറ്റവും നല്ല ആറാമത്തെ വിമാനത്താവളം എന്ന അവാർഡും ലഭിച്ചിട്ടുണ്ട് പഞ്ചാബിലെ പ്രധാന വ്യോമയാന സേവനങ്ങൾ ഇവിടെ നിന്നാണ്.
ഇവിടെ നിന്ന് ആഴ്ചയിൽ 90 വ്യവസായിക വിമാനങ്ങൾ സേവനം നടത്തുന്നുണ്ട്.
ടെർമിനലുകൾ ടെർമിനൽ 1
തദ്ദേശീയ യാത്രക്കാർക്ക് വേണ്ടി ഉപയോഗിക്കുന്നു ടെർമിനൽ 2
അന്തർദേശീയ യാത്രക്കാർക്ക് വേണ്ടി ഉപയോഗിക്കുന്നു സേവനങ്ങൾ യാത്രാവിമാന സേവനങ്ങൾ എയർലൈൻസ് സ്ഥലങ്ങൾ എയർ ഇന്ത്യ ലണ്ടൻ സൻസ്റ്റഡ് (STN ), ബിർമിങ്ങാം(BHX ), അബുദാബി(AUH) , മുംബൈ(BOM) , നന്ദേഡ്(NDC) , പട്ന(PAT) , ലൗക്‌നൗ(LKO) , ഡെൽഹി(DEL) എയർ ഇന്ത്യ എക്സ്പ്രസ്സ് ദുബായ് (DXB) , ഗോ എയർ അബുദാബി(AUH) , ഡെൽഹി(DEL) ഇൻഡിഗോ എയർലൈൻസ്‌ ശ്രീനഗർ(SXR ), ഷാർജ(SHJ) , മുംബൈ(BOM) , ബാംഗളൂർ(BLR) , കൊൽക്കത്ത(CCU) , ഡെൽഹി(DEL) സ്‌പൈസ് ജെറ്റ് ദുബായ് (DXB) , അഹമ്മദാബാദ്(AMD) , മുംബൈ(BOM) , ജയ്പൂർ(JAI) ഖത്തർ എയർവേസ് ദോഹ (DOH) ശ്രീലങ്കൻ എയർലൈൻസ് കൊളംബോ(CMB) എയർ ഏഷ്യ X കോലാലംപൂർ(KUL) തുർക്ക്മെനിസ്ഥാൻ എയർലൈൻസ് അഷ്‌ഗാബാദ് (ASB) ഉസ്‌ബെക്കിസ്ഥാൻ എയർലൈൻസ് താഷ്കന്റ്(TAS) , ഡെൽഹി(DEL) വിസ്താര എയർലൈൻസ് ഡെൽഹി(DEL) അലൈൻസ് അയർലൈൻസ് ഡെൽഹി(DEL) അമൃത്സറിനെയുമായി ബന്ധിപ്പിക്കുന്ന കാർഗോ വിമാന സർവീസുകൾ എയർലൈൻസ് സ്ഥലം സ്‌പൈസ് എക്സ്പ്രസ്സ് ഡൽഹി, ബാംഗ്ലൂർ , മോസ്കോ ഗതാഗത സംവിധാനം റോഡ് മാർഗ്ഗം
ഈ എയർപോർട്ട്  നാഷണൽ ഹൈവെ 354 നു സമീപത്താണ് സ്ഥിതി ചെയ്യുന്നത്.
യൂബർ , ഓല തുടങ്ങിയ ടാക്സി സേവങ്ങളും, പഞ്ചാബ് ട്രാൻസ്പോർട്ടിന്റെ ബസുകളും ലഭ്യമാണ്.
അമൃത്സർ നഗരഹൃദയത്തിൽ നിന്ന് 11 കിലോമീറ്റർ ദൂരെയാണ് ഈ വിമാനത്താവളം.
ഇത് കൂടി കാണുക ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക ഇന്ത്യയിലെ വിമാനത്താവളങ്ങളുടെ പട്ടിക അവലംബം പുറത്തേക്കുള്ള കണ്ണികൾ Amritsar International Airport Amritsar Travel Airport information for VIAR at World Aero Data.
Accident history for ATQ at Aviation Safety Network
ആനത്തോട് അണക്കെട്ട് Anathode  Dam Anathode  Dam
കേരള ത്തിലെ പത്തനംതിട്ട ജില്ലയിലെ സീതത്തോട് ഗ്രാമപഞ്ചായത്തിൽ റാന്നി വനമേഖലയിൽ പമ്പാനദി യുടെ യുടെ പോഷകനദിയായ കക്കി നദിയിൽ നിർമിച്ചിരിക്കുന്ന കക്കി അണക്കെട്ടിന്റെ ഒരു പാർശ്വ അണക്കെട്ടാണ് ആനത്തോട് പാർശ്വ അണക്കെട്ട് .
ശബരിഗിരി ജലവൈദ്യുതപദ്ധതി , യുടെ ഭാഗമാണ് ഇത്  .
ആനത്തോട് അണക്കെട്ടിൽ നിന്ന് പുറത്തേക്കു ഒഴുകുന്ന വെള്ളം കക്കിയാറാ യി പമ്പയിൽ വെച്ച് പമ്പാ നദി യിൽ ചേരുന്നു .
റാന്നി - ആങ്ങമൂഴി - മൂഴിയാർ - വണ്ടിപ്പെരിയാർ റൂട്ടിൽ ആണ് അപ്പർമൂഴിയാർ സ്പിൽവേ ഡാം , അപ്പർ മൂഴിയാർ , കക്കി , ആനത്തോട് , പമ്പ , മീനാർ , കുള്ളാർ , ഗവി എന്നീ അണക്കെട്ടുകളും മൂഴിയാറിലെ ശബരിഗിരി പവർ ഹൗസും സ്ഥിതി ചെയ്യുന്നത് .
ചിത്രശാല ആനത്തോട് അണക്കെട്ടിന്  മകളിൽ നിന്നുള്ള ദൃശ്യം കൂടുതൽ കാണുക കേരളത്തിലെ അണക്കെട്ടുകളുടെ പട്ടിക കേരളത്തിലെ ജലവൈദ്യുതപദ്ധതികളുടെ പട്ടിക അവലംബം പുറത്തേക്കുള്ള കണ്ണികൾ
ആനി ഡിഫ്രാങ്കോ ഇംഗ്ലീഷ് വിലാസം https://ml.wikipedia.org/wiki/Ani_DiFranco
ഏഞ്ചല മരിയ "ആനി" ഡിഫ്രാങ്കോ ( / ˈ ɑː n iː / ; ജനനം: സെപ്റ്റംബർ 23, 1970) ഒരു അമേരിക്കൻ ഗായികയും ഗാനരചയിതാവുമാണ്.
അവർ ഇതിനകം 20-ലധികം ആൽബങ്ങൾ പുറത്തിറക്കിയിട്ടുണ്ട്.
ഡിഫ്രാങ്കോയുടെ സംഗീതത്തെ ഫോക്ക് റോക്ക്, ഇതര റോക്ക് എന്നിങ്ങനെ തരംതിരിച്ചിട്ടുണ്ടെങ്കിലും പങ്ക്, ഫങ്ക്, ഹിപ് ഹോപ്പ്, ജാസ് എന്നിവയിൽ നിന്നുള്ള അധിക സ്വാധീനം ഇതിനുണ്ട്.
റൈറ്റ്യസ് ബേബ് എന്ന സ്വന്തം റെക്കോർഡ് ലേബലിൽ അവർ തന്റെ എല്ലാ ആൽബങ്ങളും പുറത്തിറക്കിയിട്ടുണ്ട്.
മസാച്യുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിലെ വിദ്യാഭ്യാസകാലത്ത് കണ്ടുമുട്ടിയ എലിസബത്തിന്റെയും (റോസ്) ഡാന്റെ അമേരിക്കോ ഡിഫ്രാങ്കോയുടെയും മകളായി 1970 സെപ്റ്റംബർ 23-ന് ന്യൂയോർക്കിലെ ബഫല്ലോയിലാണ് ആനി ഡിഫ്രാങ്കോ ജനിച്ചത.
പിതാവ് ഇറ്റാലിയൻ വംശജനും മാതാവ് മോൺട്രിയാലിൽ നിന്നുള്ള വ്യക്തിയുമായിരുന്നു.
അവലംബം ↑ ↑ ↑ ↑ ↑ ↑ ↑ ↑ Archived February 24, 2012, at the Wayback Machine .
↑ ↑ Archived February 24, 2012, at the Wayback Machine .
ആരതി സാഹാ ഇംഗ്ലീഷ് വിലാസം https://ml.wikipedia.org/wiki/Arati_Saha
ഇന്ത്യക്കാരിയായ ദീർഘദൂര നീന്തൽ താരമായിരുന്നു ആരതി സാഹ (ഇംഗ്ലീഷ്: Arati Gupta Saha )( 24 സെപ്തംബർ 1940 – 23 ആഗസ്ത് 1994).
കൽക്കത്തയിൽ ജനിച്ച ആരതി നാലു വയസ്സിലേ നീന്താൻ തുടങ്ങിയിരുന്നു.
1959 സെപ്റ്റംബർ 29 ന് ഇംഗ്ലീഷ് ചാനൽ നീന്തിക്കടക്കുന്ന ആദ്യത്തെ ഏഷ്യൻ വനിതയായി.
മിഹിർസെന്നായിരുന്നു പ്രചോദനം.
1960 ൽ രാജ്യം, ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ നൽകി ആദരിച്ചു.
പദ്മശ്രീ ലഭിക്കുന്ന ആദ്യത്തെ വനിതാ നീന്തൽ താരമായിരുന്നു ആരതി.
ഒരു ബംഗാളി മദ്ധ്യവർഗ്ഗ കുടുംബത്തിലാണ് 1940ൽ ആരതി ജനിച്ചത്.
അച്ഛൻ പഞ്ചുഗോപാൽ സാഹ സൈന്യത്തിൽ ജോലി ചെയ്തിരുന്നു.
മൂന്നു സഹോദരങ്ങളിൽ രണ്ടാമത്തെയാളാണ് ആരതി.
ആരതിക്കു രണ്ടുവയസ്സു കഴിഞ്ഞപ്പോൾ അവളുടെ അമ്മ മരിക്കുകയുണ്ടായി.
അതുകൊണ്ട് ആരതിയെ ഉത്തര കൽക്കത്തയിലുള്ള അമ്മൂമ്മയാണ് പിന്നീട് വളർത്തിയത്.
സഹോദരനും സഹോദരിയും അമ്മയുടെ വീട്ടിലുമായി വളർന്നു.
നാലു വയസ്സുള്ളപ്പോൾ അമ്മാവനോടൊപ്പം ചാമ്പതല നദിയിൽ കുളിക്കുവാൻ പോയിരുന്നു.
അവിടെ വച്ച് അവൾ നീന്തൽ പഠിച്ചു.
കൊച്ചു ആരതിയുടെ നീന്തൽ കണ്ട് അച്ഛൻ പാഞ്ചുഗോപാൽ സാഹ അവളെ 1946 ൽ ഹഡ്ഖോല നീന്തൽ ക്ലബ്ബിൽ ചേർത്തു.
ഒരു വർഷം കഴിഞ്ഞപ്പോഴേക്കും ഷൈലേന്ദ്ര സ്മാരക നീന്തൽ മത്സരത്തിൽ 110 യാർഡ് ഫ്രീസ്റ്റൈൽ ഇനത്തിൽ ജയിച്ചു.
അതായിരുന്നു ആരതിയുടെ നീന്തൽ ജീവിതത്തിന്റെ തുടക്കം.
1960 ൽ അവർക്ക് രാജ്യത്തെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ ലഭിച്ചു.
1996-ൽ ആരതി സാഹയുടെ വസതിക്ക് സമീപം അവരുടെ പ്രതിമ സ്ഥാപിക്കുകയും, അതിന് മുന്നിലുള്ള 100 മീറ്റർ നീളമുള്ള പാതയ്ക്ക് അവരുടെ പേര് നൽകുകയും ചെയ്തു.
1999 ൽ ഇന്ത്യൻ തപാൽ വകുപ്പ്, ആരതി സാഹയോടുള്ള ആദരസൂചകമായി അവരുടെ ചിത്രം പതിച്ച 3 രൂപയുടെ തപാൽ സ്റ്റാമ്പ് പുറത്തിറക്കി.
മാർഗ്ഗംകളി ഇംഗ്ലീഷ് വിലാസം https://ml.wikipedia.org/wiki/Margam_Kali ഒരു നസ്രാണി തറവാട്ടിൽ വിവാഹാഘോഷ വേളയിൽ നടന്ന മാർഗ്ഗംകളി.
കേരളത്തിലെ ക്നാനായ പാരമ്പര്യമായി അവതരിപ്പിച്ചുവരുന്ന ഒരു സംഘനൃത്തമാണ് മാർഗ്ഗംകളി.
കേരളത്തിലെ സുറിയാനി ക്രൈസ്തവ അനുഷ്ഠാനകലാരൂപങ്ങളിലെ പ്രധാനപ്പെട്ട ഒരു നൃത്തരൂപമാണ്‌ മാർഗ്ഗംകളി .
ഡി. 52-ൽ കേരളം സന്ദർശിച്ച തോമാ ശ്ലീഹായുടെ ചരിത്രമാണ്‌ ഈ നൃത്തരൂപത്തിന്റെ ഇതിവൃത്തം.
ഇതിനുപയോഗിക്കുന്ന ഗാനവിഭാഗത്തെ മാർഗ്ഗംകളിപ്പാട്ട് എന്ന് പറയുന്നു.
അടുത്തകാലം വരെ പുരുഷന്മാർ മാത്രമാണ്‌ മാർഗ്ഗംകളി നടത്തിയിരുന്നത് എങ്കിലും ഇന്ന് വ്യാപകമായി സ്ത്രീകളും മാർഗ്ഗംകളിയിൽ പങ്കെടുത്തുവരുന്നു.
സ്കൂൾ-കലാലയ മത്സര വേദികളിൽ ഇത്  അവതരിപ്പിക്കുന്നത് പെൺകുട്ടികളാണ്.
മാർഗ്ഗം ചെയ്യുന്നതിനു വേണ്ടിയുള്ള കളിയാണ് മാർഗ്ഗം കളി 𝓱𝔂 𝓴𝓸𝓵𝓾𝓼𝓾𝓭𝓪𝓿𝓮 𝗕𝘆 ചരിത്രം
1600-നും 1700-നും ഇടക്കുള്ള കാലത്താണ് ഈ കളിയുടെ ഉത്ഭവം എന്നു കരുതുന്നു നമ്പൂതിരിമാർക്കിടയിൽ നിലവിലുണ്ടായിരുന്ന സംഘക്കളിയുമായി ഇതിനു വളരെയധികം സമാനതകൾ ഉണ്ടെന്ന് പ്രൊഫസ്സർ പി.ജെ. തോമസും സംഘക്കളിയുടെ അനുകരണമാണെന്ന് ഉള്ളൂരും അഭിപ്രായപ്പെടുന്നു.
മാർഗ്ഗംകളിയുടെ ഉല്പത്തിയെക്കുറിച്ചു വിവിധ അഭിപ്രായങ്ങൾ ഉണ്ട്.
അവ താഴെ കൊടുത്തിരിക്കുന്നു:
ദക്ഷിണേന്ത്യൻ സംസ്ഥാനങ്ങളായ കേരളത്തിലും തമിഴ്നാടിലും ഹിന്ദു ഉത്സവങ്ങളുടെ ഭാഗമായി പ്രധാനമായും കാണപ്പെടുന്ന തിരുവാതിര കളിയിൽനിന്നും വന്നതാണ് മാർഗ്ഗംകളി.
ബ്രാഹ്മണരുടെ നൃത്തമായ സംഘം കളിയിൽനിന്നും ഉത്ഭവിച്ചതാണ്.
കേരളത്തിലെ നമ്പൂതിരി ബ്രാഹ്മണരുടെ നൃത്തമായ യാത്രകളിയിൽനിന്നും ഉത്ഭവിച്ചതാണ്.
യഥാർത്ഥത്തിൽ വട്ടക്കളിയിൽനിന്നാണ്‌ മാർഗ്ഗംകളി ഉത്ഭവിച്ചത്, കൂടെ ദക്ഷിണേന്ത്യൻ ആയോധനകലകളിൽനിന്നും.
തിരുവാതിരകളിയേക്കാളും ബ്രാഹ്മണ സംസ്കാരത്തെക്കാളും പഴക്കമുണ്ട് മാർഗ്ഗംകളിക്ക്.
---- ‘മാർഗ്ഗം’ എന്ന വാക്കിൻറെ മലയാളം അർത്ഥം വഴി, ഉത്തരം എന്നൊക്കെയാണ്, എന്നാൽ ആത്മീയ തലത്തിൽ മുക്തിയിലേക്കുള്ള വഴി എന്നാണു അർത്ഥമാകുന്നത്.
അടുത്തകാലം വരെ കേരളത്തിൽ ക്രിസ്തീയ മതത്തിലേക്ക് മാറുന്നതിനെ ‘മാർഗ്ഗം കൂടൽ’ എന്നാണു അറിയപ്പെട്ടിരുന്നത്.
യഥാർത്ഥ മാർഗ്ഗംകളി തോമാ ശ്ലീഹാ കേരളത്തിൽ വന്നതിനെയും അദ്ദേഹം കാണിച്ച അത്ഭുത പ്രവർത്തികളെയും അദ്ദേഹത്തോടൊപ്പം പ്രവർത്തിച്ചവരുടെ സൗഹൃദവും അദ്ദേഹം അനുഭവിച്ച വിഷമതകളും അദ്ദേഹം സ്ഥാപിച്ച പള്ളികളും കുരിശുകളെയും കുറിച്ചു വിവരിക്കുന്നവയാണ്.
ഈ വിവരങ്ങൾ മാർഗ്ഗംകളിയുടെ പാട്ടിന്റെ വരികളിൽ വിശദീകരിക്കുന്നു.
മലബാർ തീരത്ത് താമസിക്കുന്ന മാർ തോമ ക്രിസ്ത്യാനികളുടെ സാംസ്കാരികതയുടെ പ്രധാനപ്പെട്ട ഒരു ഭാഗമാണ് മാർഗ്ഗംകളി.
ആദ്യകാല മാർഗ്ഗംകളിയും ഇന്നത്തെ മാർഗ്ഗംകളിയും തമ്മിലുള്ള വ്യത്യാസങ്ങൾ കാണുമ്പോൾ മാർഗ്ഗംകളിയുടെ ചരിത്രത്തെ മൂന്ന് ഘട്ടങ്ങളായി കരുതാം.